Mense wat nie emails lees nie – Is Dit Net Ek Of Is Als Tos? | Watkykjy
In Is Dit Net Ek Of Is Alles Tos? deur griffin en Chopper Charlie April 2, 2019 Rek jou bek
Mense wat nie emails lees nie
Dit is wel so dat ons meer inligting moet prosesseer as ooit te vore. Dis vergaderings, telekonferensies, fakse, foonoproepe, internet chats en selfone wat nooit ophou lui nie. En dan’s daar ook die uiters bruikbare en hoogs irriterende fenomeen van die e-pos boodskap.
Vroeër het ek dikwels gewonder hoe besighede in die verlede sonder e-pos oor die weg kon kom. Deesdae is ek verbaas dat ons besigheid kan doen ten spyter hiervan. Want behalwe vir die magdom e-posse wat daagliks gestuur word (waarvan talle onnodig of simpel grappies is), is mense ook deesdae “te besig” om die goed te lees.
Moet nooit meer as een vraag per e-pos vra nie. Jou trigger-happy kollega gaan in elk geval net die eerste vraag lees, “reply” druk en gou die eerste ding wat in sy ko popkom terugstuur. Wees bereid om ten minste twee opvolgboodskappe te stuur om die eerste een te verduidelik. Dis als deel van die moderne sake-onderneming. Tegnologies toonaangewind. Menslik gestrem.
griffin en Chopper CharlieMense wat nie emails lees nie – Is Dit Net Ek Of Is Als Tos? 04.02.2019